नई दिल्ली। पूर्व प्रधानमंत्री अटल बिहारी वाजपेयी की बुधवार को अचानक तबीयत खराब हो गई। वे दो महीने से एम्स में भर्ती हैं। जानकारी के अनुसार वाजपेयी को एम्स में वेंंटिलेटर पर रखा गया है। प्रधानमंत्री नरेंद्र मोदी ने एम्स जाकर उनकी तबीयत के बारे में जानकारी ली। अभी अस्पताल प्रशासन ने उनकी तबीयत के बारे में कोई जानकारी नहीं दी है, लेकिन वाजपेयी की बीमारी की सूचना मिलने पर तमाम बड़े नेता अस्पताल पहुंचने लगे हैं।